2. Szerződéstervezet

**ÁTALÁNYÁRAS VÁLLALKOZÁSI SZERZŐDÉS**

**a Végh-Vár Kft. részére teljesítendő építési beruházás(ok) kapcsán**

amely létrejött

• egyrészről: **Végh-Vár Kft.**

címe: 6320 Solt Mikszáth Kálmán utca 71.

 képviseli: Végh István ügyvezető

 adószám: ……..

 pénzforgalmiszámlaszám: ……………….

 mint megrendelő (a továbbiakban: Megrendelő),

• másrészről: **………………………..**

címe: …………………..

 képviseli: ……………...

 adószám: ………………

 pénzforgalmi számlaszám: ………………….

 mint vállalkozó (a továbbiakban: „Vállalkozó”),

(a továbbiakban Vállalkozó és Megrendelő együtt: „Szerződő Felek”) között alulírott napon és helyen az alábbi feltételekkel:

**Előzmény:**

Jelen szerződés alapján megvalósuló építési munka a SIGMA Tervező és Szervező Kft. (6326 Harta, Dózsa Gy. u. 75.) kivitelezési tervdokumentációja és az ahhoz kapcsolódó, Kunszentmiklós Város Önkormányzat Jegyzője által megadott és 2015. június 17-én jogerőre emelkedett építési engedélyalapján valósul meg.

Szerződő Felek megállapítják, hogy Megrendelő, mint a közbeszerzésekről szóló 2015. évi CXLIII. törvény (továbbiakban: Kbt.) 5. § (3) bekezdése alapján ajánlatkérővé nyilvánított szervezet a Kbt.115. §-ára figyelemmel hirdetmény nélküli nyílt közbeszerzési eljárást indított a **„Mezőgazdasági termékek értéknövelése és erőforrás-hatékonyságának elősegítése a feldolgozásban”** tárgyú nyertes, Európai Unió által támogatott pályázat keretében megvalósuló „**Gyümölcsfeldolgozó és raktár építése**” tárgyú építési beruházás megvalósítását elvégző kivitelező kiválasztására. Az eljárás nyertese a(z) ………………rész tekintetében (*Nyertes ajánlat függvényében*) a Vállalkozó, mint ajánlattevő lett.

Szerződő Felek a jelen vállalkozási szerződést a közbeszerzési eljárásban az eljárást megindító felhívás és dokumentáció, az eljárásban nyújtott kiegészítő tájékoztatások, valamint a Vállalkozó, mint nyertes ajánlattevő ajánlata szerint kötik meg. Ezen alapdokumentumok a vállalkozási szerződés elválaszthatatlan részét képezik, még ha azok fizikailag nincsenek is a jelen szerződéshez csatolva.

**1. A szerződés tárgya:**

A **„Gyümölcsfeldolgozó és raktár építése”** tárgyú építési beruházás ……………..része (*Nyertes ajánlat függvényében*) kivitelezési munkáinak elvégzése átalányáras vállalkozási szerződés keretében az Előzményben hivatkozott kivitelezési tervdokumentáció, illetőleg jogerős építési engedély alapján.

A teljesítés helye: 6087 Dunavecse, Fő u. 124.; 0288/16 sz. ingatlan

1.1. Vállalkozó köteles a szerződés értelmében a Megrendelő által rendelkezésre bocsátott kiviteli tervdokumentáció alapján a kivitelezést szerződésszerűen, teljes körűen, műszakilag és minőségileg kifogástalan kivitelben, hiba- és hiánymentesen, a rendeltetésszerű használatra alkalmas állapotban, a vonatkozó magyar előírásoknak, jogszabályoknak, műszaki szabványoknak határidőben elkészíteni, és valamennyi egyéb szerződéses kötelezettségét szerződésszerűen teljesíteni. Nem a fentieknek megfelelő teljesítés esetén Megrendelő nem köteles az elvégzett munkát átvenni. Vállalkozó az előbbi, a kivitelezés szerződésszerű megvalósítására vállalt kötelezettsége mellett kötelezettséget vállal arra, hogy jótállási/szavatossági kötelezettségeinek maradéktalanul eleget tesz.

1.2. Vállalkozó kijelenti, hogy a szerződés elválaszthatatlan részét képező dokumentumokat – azaz a közbeszerzési ajánlattételi felhívást és közbeszerzési dokumentációt, illetve a közbeszerzési eljárás során rendelkezésre bocsátott műszaki tartalmat (kiviteli tervdokumentációt*)* - saját felelősségére ellenőrizte, az azokban foglalt tényeket, előírásokat ismeri. Vállalkozó a 2.1. pontban megadott vállalkozói díjat a helyszín ismeretében és annak tudatában alakította ki, hogy a rendelkezésre bocsátott tervdokumentációban szerepeltetett mennyiségi adatok a kivitelezés során tapasztaltak szerint változhatnak. Szerződő Felek rögzítik, hogy a Vállalkozó a kivitelezést anyagosan vállalta a Megrendelő a kivitelezés során építőanyagot nem biztosít.

1.3. Vállalkozó a feladat ellátása során köteles a Megrendelővel együttműködni, a Megrendelővel folyamatosan egyeztetni és a vonatkozó jogszabályi rendelkezéseket maradéktalanul betartani.

1.4 Vállalkozó kötelezettségét képezi különösen a szerződéses kötelezettségek teljesítésével kapcsolatos összes, az ajánlata részeként benyújtott pénzügyi és műszaki ütemterv szerinti organizációs feladat, az építési engedélyben, szakhatósági állásfoglalásokban, közműnyilatkozatokban meghatározott és a kivitelezéshez kapcsolódó összes szükséges hatósági és egyéb engedély megszerzése, az organizáció végrehajtásához szükséges tervek elkészítése és engedélyeztetése, amennyiben a teljesítéshez szükséges.

1.5 Szerződő Felek rögzítik, hogy amennyiben a jelen szerződés műszaki tartalmát meghatározó dokumentumok, vagy a szerződés bármely műszaki vonatkozású rendelkezése között ellentmondás mutatkozna, akkor a Megrendelő nyilatkozata az irányadó, hogy mely verzió tartalma alapján kell elvégezni a teljesítést és az eltérés jelzésére a Vállalkozó írásban köteles felhívni a Megrendelő figyelmét a műszaki ellenőrnek küldött értesítéssel. Ezen kötelezettség elmulasztásából eredő hibás teljesítés vagy kár bekövetkezése miatti felelősség a Vállalkozót terheli.

**2. A vállalkozói díj:**

A vállalkozói díj megállapítására a kiviteli tervdokumentáció részét képező árazatlan költségvetési kiírások szerint beárazott költségvetések alapján került sor.

2.1. Az 1. pontban foglalt feladat szerződésszerű teljesítése esetén a vállalkozói díj a következők szerint alakul (*Részenként*):

2.1.1. Nettó: **………….,- Ft (azaz nettó ………… forint)**

Vállalkozó kijelenti, hogy a jelen szerződésben meghatározott vállalkozói díj alapjául szolgáló, a tételes költségvetés szerinti egységárak képzését és ajánlatában való szerepeltetését megelőzően, minden az adott tételhez tartozó munkafolyamatot, anyagköltséget figyelembe vett, mely az ajánlattételi dokumentáció részét képező és az ajánlattevőknek kiadott műszaki dokumentációban található minden feladatra vonatkozik, továbbá figyelembe vett minden valós és lehetséges körülményt, amely a munkavégzés során felmerülhet, illetőleg többletköltséget eredményezhet és a jelen szerződést mindenre kiterjedőalaposmegfontolás után kötötte meg.

2.2. A 2.1. pontban meghatározott vállalkozói díj fix átalányáron került megállapításra. A vállalkozói díjnak magában kell foglalnia a közvetlen költséget, ennek keretében az anyagköltséget és a közvetlen gépköltséget a fuvarozási és rakodási költséggel együtt, az építőipari rezsióradíj alapján számított munkadíjat, fedezetet, ennek kertében a közvetlen költségek között nem szereplő általános költségeket, a tervezett nyereséget is.

2.3.Amennyiben a kivitelezés során – akár hatósági döntés értelmében, akár műszaki szükségszerűségből – valamely, a tervdokumentációban szereplő munka elvégzése nem szükségszerű és ezzel – a műszaki ellenőr írásos javaslata, jóváhagyása alapján - Megrendelő is egyetért, továbbá írásban rendelkezik a munka el nem végzéséről, úgy ezen munka ellenértékével a fix átalányár összege csökkentésre kerül.

2.4. Megrendelő az általános forgalmi adóról szóló 2007. évi CXXVII. Törvény (ÁFA tv.) 142. §-a (1) bekezdésének *b)* pontja szerint ezúton nyilatkozik, hogya Megrendelő által megrendelt szolgáltatás építési hatósági engedélyköteles tevékenységek**.** SzerződőFelek rögzítik továbbá, hogy az ÁFA tv. 142.§ (3) bekezdés a) és b) pontjában foglalt mindkét feltétel megvalósul, ezért a szolgáltatás fordított adózás alá esik. A munka ellenértékéről szóló számlákat Megrendelő részére ezen tevékenységek esetén ÁFA nélkül kell kiállítani.

2.5. Megrendelő nyilatkozik, hogy a szerződés tárgyát képező építési munka ellenértékének pénzügyi fedezetével rendelkezik.

**3. A határidők:**

3.1. A munkaterület átadásának határideje (**mindkét rész esetén**):

A szerződés mindkét Fél általi aláírását követő 15 naptári napon belül, amely határidőre a Megrendelő legkésőbb az építésre alkalmas munkaterületet átadja a Vállalkozó részére.

3.2. A teljesítés határideje, azaz a műszaki átadás-átvétel megkezdésére nyitva álló késedelem és kötbérmentes határidő: **2018. ……………..***(Nyertes ajánlat függvényében)*

 A munkaterület Megrendelőnek felróható késedelmes átadása esetén a teljesítési határidő a késedelemmel érintett napok számával a jelen szerződés külön módosítása nélkül (automatikusan) meghosszabbodik.

3.3. Szerződő Felek megállapodnak abban, hogy a Vállalkozó a 3.2. pontban foglalt határidő előtt is jogosult teljesíteni.

3.5. Az évszaknak nem megfelelő időjárási viszonyokat, illetve ez utóbbi által előidézett olyan körülményeket, amelyek miatt a munkavégzést fel kellfüggeszteni (pl. nem várt rendkívüli vihar miatti beázás, felázás stb.) a Felek vis maior helyzetnek minősítik. Vis maiorra történő hivatkozás esetén szükséges a Műszaki ellenőr írásbeli véleményének csatolása az E-naplóba, amely alátámasztja a vis maior helyzet okozta munka felfüggesztés megalapozottságát. A vis maior által okozott helyzetet, károkat dokumentálni (pl. foto dokumentációval) kell. A vis maiorral érintett napok, illetve a vis maior okozta károk elhárításával vagy a kötelező technológiai idő (pl. beázás utáni száradási idő) kivárásával érintett - késedelem és kötbérmentes - napok számával a Vállalkozó teljesítési határideje a jelen szerződés külön módosítása nélkül meghosszabbodik. Ez utóbbi napok számát a Felek az E-naplóban közösen állapítják meg a Műszaki ellenőr írásos javaslata és (szakvéleménye) alapján.

3.6. Abban az esetben, amennyiben a műszaki ellenőr a munkavégzést vis maior októl eltérő olyan ok miatt függeszti fel, amely nem a Vállalkozónak felróható (pl. pótmunka elvégzésének szükségességéből adódó többlet fedezet biztosítása a Megrendelő által, amely munka el nem végzéséig a teljesítés nem folytatható), úgy a felfüggesztéssel érintett munkafolyamatok teljesítéséhez szükséges napok számával – amennyiben az kihatással van a teljesítés véghatáridejére (3.2. pont) – a teljesítési véghatáridő a jelen szerződés külön módosítása nélkül meghosszabbodik. A felfüggesztéssel érintett munkafolyamatokat és a felfüggesztésre okot adó körülményeket dokumentálni kell és fel kell tölteni az E-naplóba. Ebben az esetben a késedelemhez fűződő jogkövetkezmények szintén nem állnak be. Nem függeszthető fel a munkavégzés abban az esetben, amennyiben többletmunka elvégzése szükséges.

3.7. Amennyiben a Vállalkozó a Megrendelőt az építési beruházás kapcsán írásban nyilatkozattételre hívja fel, úgy a Megrendelő köteles annak 3 munkanapon belül írásban eleget tenni. Amennyiben a Megrendelőnek felróható késedelem miatt a Vállalkozó a munkavégzést nem tudja folytatni, úgy a késedelemmel érintett napok számával a teljesítési határidő – a jelen szerződés külön módosítása nélkül – automatikusan meghosszabbodik.

**4. A műszaki feltételek:**

4.1. A Vállalkozó a munkaterület átadásakor a 191/2009. (IX.15.) Kormányrendelet 24. § (4) bekezdése szerinti elektronikus építési naplót (továbbiakban: Építési napló) nyit,amelyben a hatályos jogszabályok szerinti tartalom kerül rögzítésre. Az Építési naplóba történt bejegyzések nem mentesítik szerződő Feleket a jelen szerződés szerinti értesítési, bejelentési kötelezettségek és eljárásrend alól.

4.2. Vállalkozó munkája során az építőipari kivitelezésről szóló 191/2009. (IX. 15.) Korm. rendeletben foglaltak szerint köteles eljárni. Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről. Köteles a hatályos munkavédelmi és környezetvédelmi (egyéb, speciális) szabályokat betartani.

4.3. A Vállalkozó által leszállított anyagok biztonságos tárolásáról és őrzéséről, a teljes kárveszély viselése mellett a Vállalkozóköteles gondoskodni.

4.4. Az eltakarásra kerülő munkarészeket Vállalkozó köteles Megrendelőnek vagy megbízottjának bemutatni, és őt az eltakarásról azt megelőzően naplóbejegyzés útján (8 nappal korábban) vagy írásban (3 nappal korábban) értesíteni. A közművek kiépítését követően Vállalkozó köteles az üzemképesség vizsgálatához előírt nyomáspróbákat stb. előzetes értesítés mellett végrehajtani.

4.5. A tervekben, közmű üzemeltetői hozzájárulásokban, illetve a munkaterület átadásakor jelzett közművek megrongálódásáért a Vállalkozót terheli a felelősség.

4.6. A kivitelezés során keletkező hulladékok engedéllyel rendelkező kezelőhöz történő elszállításáról a Vállalkozó saját költségén köteles gondoskodni, az építési, bontási hulladék folyamatos nyilvántartása mellett.

4.7. Szerződő Felek megállapodnak, hogy a munkaterületen tárolt valamennyi gép, berendezés, felszerelési tárgy, anyag vagyonvédelme tekintetében a felelősség Vállalkozót terheli, így Vállalkozó köteles helytállni az adott vagyontárgy tulajdonosával szemben, amennyiben bármely vagyontárgy megrongálódik, vagy munkaterületről eltűnik.

4.8. Jelen szerződés teljesítése érdekében, az ahhoz szükséges mértékig Vállalkozó jogosult a munkaterületen található közműcsatlakozásokat (elektromos áram, víz) a jogszabályoknak és műszaki előírásoknak megfelelőena Megrendelő költségén igénybe venni.

4.9. Vállalkozó köteles saját költségén a szomszédos közterületeken, útburkolatokban, közterületi műtárgyakban általa okozott károkat, hibákat a munkák befejeztével elhárítani, kijavítani. A közvetlen baleseti veszélyt jelentő károkat, hibákat (pl. gödör, kiálló hegyes acéltárgyak) Vállalkozó haladéktalanul köteles megszüntetni, vagy bármilyen látási viszonyok között jól látható módon lehatárolni (elkorlátozni). Vállalkozó a megelőzés, elhárítás, lehatárolás elmaradásából eredő károkért teljes kártérítési felelősséggel tartozik. Közterület igénybevétele esetén az ügyintézés és a közterület igénybevételének költsége a Vállalkozót terheli.

 4.10. Vállalkozó köteles a munkaterületről és az ahhoz a csatlakozó idegen területekről a saját és alvállalkozói tevékenységével, keletkezett szennyeződéseket folyamatosan eltávolítani, a munkaterületet és az ahhoz a csatlakozó területek állapotát a vonatkozó jogszabályoknak megfelelő, munkavégzésre és használatra alkalmas állapotban tartani. Amennyiben Vállalkozó a fenti rendelkezés szerinti kötelezettségét felszólítás ellenére sem teljesíti, a tisztítást Megrendelő Vállalkozó költségére jogosult elvégeztetni.

**5. A szerződést biztosító mellékkötelezettségek mindkét rész esetén:**

5.1. A kötbér:

A Vállalkozó kötbérfelelősséggel tartozik, ha késedelmesen teljesít, vagy nem teljesít. A kötbérfizetési kötelezettség a műszaki átadás-átvételi eljárás során, a rendeltetésszerű használatot akadályozó hibák, illetve hiányok kijavítására, illetve pótlására nyitva álló határidő eredménytelen leteltét követően kezdődik.

5.1.1 **Késedelmi kötbér:** Késedelmes teljesítés esetén a kötbér mértéke naptári naponként a 2.1.1. pont szerinti nettó vállalkozói díj ………..%-a/naptári nap (*Nyertes ajánlat függvényében*). Késedelem következik be, amennyiben a Vállalkozónak felróható ok miatt az átadás-átvételi eljárás nem kezdhető meg, illetve a megkezdett műszaki átadás-átvételi eljárásban a hibák és hiányok kijavítására, illetve pótlására meghatározott határidő eredménytelenül telt el. Amennyiben a késedelmes teljesítéssel érintett napok száma eléri a harmincat, úgy a 31. késedelemmel érintett naptól kezdődően Vállalkozóval szemben Megrendelő meghiúsulási kötbért is követelhet a szerződéstől való elállás jogának gyakorlása mellett. A késedelmi kötbér mértéke elsődlegesen a Vállalkozó részére teljesítendőellenszolgáltatásból kerül visszatartásra, másodsorban ellenszámla kibocsátásával kerül érvényesítésre.

5.1.2 **Meghiúsulási kötbér** megfizetésére abban az esetben köteles a Vállalkozó, ha a szerződés neki felróható okra visszavezethetően meghiúsul vagy neki felróható ok a Megrendelőnél olyan érdekmúlást eredményez, amely jogszerűen feljogosítja őt a szerződés felmondására. Így különösen, de nem kizárólagosan, amennyiben a Vállalkozó a teljesítés során az előre meghatározott ütemtervhez képest olyan jelentős időbeli késedelembe esik, amely során látható, hogy az építési beruházás műszaki átadás-átvételi eljárása nem kezdhető meg a késedelmi kötbérrel érintett időtartam (30 nap) lejártáig sem. A meghiúsulási kötbér mértéke a 2.1.1. pont szerinti nettó vállalkozóidíj …..%-a (*Nyertes ajánlat függvényében*).A meghiúsulási kötbér elsődlegesen a Vállalkozó részére teljesítendőellenszolgáltatásból kerül visszatartásra, másodsorban ellenszámla kibocsátásával kerül érvényesítésre.

5.1.3 A kötbérek megfizetése nem érinti a Megrendelő azon jogát, hogy a szerződésszegéssel okozott és a kötbér összegével nem fedezett kárának megtérítését követelje a Vállalkozótól.

5.2. A jótállás (nyertes részek esetén)

Szerződő Felek megállapodnak abban, hogy a Vállalkozó a lakásépítéssel kapcsolatos kötelező jótállásról szóló 181/2003. (XI.5.) Korm.r. 1.; a 2.; és a 3. sz. mellékleteiben meghatározottakra 60 hónap idejű, míg a 4. sz. mellékletben meghatározottakra 120 hónap idejű jótállást vállal.

A szerződő Felek tisztában vannak azzal, hogy a gyümölcsfeldolgozó/raktár nem lakás és nem teljesen újépítésű, azonban a fentiekben meghatározott Kormányrendeletet a szerződő Felek magukra nézve kötelezőnek ismerik el.

Felek tisztában vannak vele, hogy a Korm.r.-ben eredetileg az 1-2. mellékletekre irányadó 36 hónapos időtől a Megrendelő javára a fentiek szerint kifejezetten eltértek.

Szerződő Felek megállapodnak abban, hogy a Korm.r. mellékleteiben nem szabályozott esetkörök esetére – minden beépített vagy beszerelt anyagra és elvégzett munkára – a Vállalkozó 60 hónapos jótállást vállal.

A Vállalkozó általi jótállás vállalása független az egyes termékekre a gyártó(k) vagy forgalmazó(k) által vállalt garanciá(k)tól.

**6. Pénzügyi feltételek mindkét rész esetén:**

6.1 Előleg:

Megrendelő biztosítja a Kbt. 135. § (9) bekezdése alapján a szerződés elszámolható összegének 30%-os mértékű előleg igénylési lehetőségét. Előleg igénylése esetén az előleg összegét a Megrendelő a munkaterület átadás-átvételének napját követő naptól számított 15 napon belül átutalással teljesíti a Vállalkozó bankszámlájára.

Vállalkozó köteles az igényelt előleg 50%-ával az 1. részszámlában, a fennmaradó 50%-ával pedig a 3. részszámlában elszámolni.

6.2 A tárgyi építési beruházás projekt részben (50%) az Európai Uniós támogatásból valósul meg. A projekt utófinanszírozású.

Vállalkozó a szerződés 2. pontjában meghatározott vállalkozói díjról a Megrendelő által aláírt teljesítésigazolás alapján 3 db részszámlát és 1 db végszámlát nyújthat be a szerződés 6.3. pontja szerint. Megrendelő a szerződés teljesítéséről vagy az elismerés megtagadásáról legkésőbb a Vállalkozó teljesítésétől számított 15 napon belül köteles nyilatkozni a Kbt. 135. § (1)-(2) bekezdései alapján.

A szakmai teljesítés igazolására jogosult személyek a Megrendelő részéről a következők:

……………… műszaki ellenőr

6.3. Vállalkozó a 6.2 pont szerinti számláit a Megrendelő részére jelen szerződés mellékletét képező pénzügyi és műszaki ütemterv alapján, a teljesítményével arányosan nyújthatja be, figyelemmel a 2.4 pontra is.

6.3.1. 1. részszámla 25 %-os készültségi foknál a nettó vállalkozói díj 25%-áról.

6.3.2. 2. részszámla 50%-os készültségi foknál a nettó vállalkozói díj 25%-áról.

6.3.3. A 3. részszámla 80%-os készültségi foknál a nettó vállalkozói díj 30%-áról.

6.3.4. A végszámla a műszaki átadás-átvételi eljárás sikeres (hiba- és hiánymentes) lezárását követően (100%-os készültségi fok elérésekor) a nettó vállalkozói díj 20%-áról.

6.4 Az ellenszolgáltatás teljesítése Vállalkozó jelen szerződésben megjelölt bankszámlájára történő banki átutalással történik.

6.5 Az ellenszolgáltatás teljesítése a Kbt. 135. § (3)bekezdése alapján történik az alábbiak szerint:

6.5.1. Amennyiben a Vállalkozó a teljesítéshez alvállalkozót nem vesz igénybe, úgy az ellenszolgáltatás kifizetése a Ptk. 6:130. § (1)-(2) bekezdésétől eltérően 15 (tizenöt) napos fizetési határidővel.

6.5.2. Megrendelő felhívja az ajánlattevő figyelmét a 322/2015. (X.30.) Korm. r. 32/A. §-ára, amely szerint „*Az ajánlatkérőként szerződő fél, valamint - európai uniós támogatás esetén szállítói kifizetés során - a kifizetésre köteles szervezet, ha az ajánlattevőként szerződő fél a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni:*

*a) az ajánlattevőként szerződő felek legkésőbb a teljesítés elismerésének időpontjáig kötelesek nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;*

*b) az összes ajánlattevőként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;*

*c) az ajánlattevőként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;*

*d) a c) pont szerint a számlában feltüntetett alvállalkozói teljesítés ellenértékét az ajánlatkérőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőknek;*

*e)[[1]](#footnote-1) az ajánlattevőként szerződő fél haladéktalanul kiegyenlíti az alvállalkozók számláit, vagy az alvállalkozóval kötött szerződésben foglaltak szerint az alvállalkozói díj egy részét visszatartja;*

*f)[[2]](#footnote-2) az ajánlattevőként szerződő felek átadják az e) pont szerinti átutalások igazolásainak másolatait;*

*g)[[3]](#footnote-3) az ajánlattevőként szerződő felek által benyújtott számlában megjelölt, fővállalkozói teljesítés ellenértékét az ajánlatkérőként szerződő fél − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja az ajánlattevőként szerződő feleknek;*

*h) ha az ajánlattevőként szerződő felek valamelyike az e) vagy az f) pont szerinti kötelezettségét nem teljesíti, az ellenszolgáltatás fennmaradó részét az ajánlatkérő (vagy a kifizetésre köteles szervezet) őrzi, és az akkor illeti meg az ajánlattevőt, ha az ajánlatkérő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az ajánlattevő által a b) pont szerint bejelentett összegre vagy annak egy részére;*

*i) részben vagy egészben európai uniós támogatásból megvalósított közbeszerzés esetén a d) pont szerinti határidő harminc nap*.”

6.6 Megrendelő felhívja Vállalkozó figyelmét az esetlegesen bevont alvállalkozó kifizetésénél a 322/2015. (X.30.) Korm. r. 32/B. § (1) – (2) bekezdéseire, amely szerint:

*„(1) A 32/A. § (1) bekezdés rendelkezéseinek alkalmazása során a havonta nettó módon számított 200 000 forintot meghaladó kifizetésnél ajánlattevő az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha*

*a) az alvállalkozó az ajánlattevő rendelkezésére bocsát a tényleges kifizetés időpontjától számított 30 napnál nem régebbi nemleges adóigazolást,*

*b) az alvállalkozó a kifizetés időpontjában szerepel a köztartozásmentes adózói adatbázisban, vagy*

*c) az ajánlattevő rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást.*

*(2) Az ajánlattevő az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére az ajánlattevő elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.*”

6.7 A Vállalkozó a teljesítési igazolás kiállításának napját követően haladéktalanul köteles a számlákat kiállítani és Megrendelőnek átadni.

6.8 A 6.3. pont szerinti rész-, illetve végszámlák Megrendelő által teljesítendő összege késedelmes pénzügyi teljesítése esetén a Megrendelő a Ptk 6:48.§ (1) bekezdésében meghatározott késedelmi kamatot fizeti a Vállalkozó részére.

6.9 Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak, továbbá a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé kell tennie és a Kbt. 143. § (3) bekezdése szerinti ügyletekről a Megrendelőt haladéktalanul értesítenie kell.

6.10 Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

*a)* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel;

*b)* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel.

6.11 A szerződés 6.10 pontja szerinti felmondása esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

6.12 Szerződő Felek a pót- és elmaradó munkákat és azok megrendelését a Ptk. szerint határozzák meg a következők szerint:

6.12.1.       Pótmunka: a Polgári Törvénykönyvről szóló 2013. évi V. törvény 6: 244. §. (2) pontjában meghatározott munka, valamint a szerződéskötés alapját képező dokumentációban nem szereplő külön megrendelt munkatétel.

6.12.2.       Többletmunka: Polgári Törvénykönyvről szóló 2013. évi V. törvény 6: 244. §. (1) pontjában meghatározott munka, valamint a szerződéskötés alapját képező dokumentációban kimutathatóan szereplő, de a szerződéses árban (vállalkozói díjban) figyelembe nem vett tétel.

6.13 Szerződő Felek a szerződésben meghatározott munka kapcsán főszabályként a pótmunkákat kizárják. Ez alól kivételt képezhetnek azok az esetek, amelyek sem a tervek, sem a tervdokumentáció, sem a helyszíni bejárás alapján sem a Megrendelő, sem a Vállalkozó előtt nem voltak ismertek vagy amelyek Megrendelő számára ismertek voltak, de azt Vállalkozó felé nem jelezte. A pótmunka felmerülése esetén annak teljesítési határidejéről és költségéről a Felek írásban külön állapodnak meg. Amennyiben a pótmunka elvégzése miatt a jelen szerződés 3.2. pontjában meghatározott teljesítési határidő meghosszabbodik, úgy az nem minősül a jelen szerződés közbeszerzési jogi értelemben vett külön módosításának.

1. **Alvállalkozó igénybevétele:**

7.1. Vállalkozó a teljesítésébe alvállalkozót a Kbt. és a Ptk. szabályainak megfelelően köteles bevonni, illetve vonhat be.

7.2 Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek a Vállalkozó a közbeszerzési eljárásban az adott szervezettel vagy szakemberrel együtt felelt meg.

7.3 Megrendelő nem korlátozza a Vállalkozó jogosultságát alvállalkozó bevonására, csak akkor, ha az eljárás során a Kbt. 65. § (10) bekezdése szerinti lehetőséggel élt. A Vállalkozó legkésőbb a szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A Vállalkozó a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

7.4 A közbeszerzési eljárás során a Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a Kbt. 76. § (3) bekezdés *b)* pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak a Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.

7.5 Vállalkozó tudomással bír arról, hogy a Kbt. 138. § (1) bekezdése alapján az alvállalkozói teljesítés összesített aránya nem haladhatja meg a Vállalkozó (közös ajánlattétel esetén a Vállalkozók) saját teljesítésének arányát.

7.6 Vállalkozó tudomással bír arról, hogy a Kbt. 138. § (5) bekezdése alapján az építési beruházás esetén a teljesítésben részt vevő alvállalkozó nem vehet igénybe saját teljesítésének 65%-át meghaladó mértékben további közreműködőt.

7.7 A Vállalkozó köteles valamennyi, a helyszínen munkát végző alvállalkozóját írásban bejelenteni a Megrendelőnek, és az építési napló részét képező alvállalkozói nyilvántartásban rögzíteni az alkalmazott alvállalkozókat

**8. Az átadás-átvétel:**

8.1 A Vállalkozó a tervezett átadás-átvétel időpontját megelőző 8 nappal köteles a Megrendelő és megbízottja felé a munkát készre jelenteni. A műszaki átadás-átvétel előkészítése Vállalkozó feladata.

8.2 Vállalkozó készre jelentése alapján Megrendelő műszaki ellenőre a készre jelentés kézhezvételétől számított 5 munkanapon belül kitűzi az átadás-átvételi bejárás időpontját.

8.3 A műszaki átadás-átvételi eljárás lefolytatása a 191/2009. (IX.15.) Korm. rendelet és a Ptk. irányadó szabályai szerint kerül lefolytatásra. A műszaki átadás-átvételi eljáráson felmerült és jegyzőkönyvbe vett hibák, hiányosságok kijavítását, a teljesítésigazolás kiadását, továbbá a teljesítésigazolás alapján kiállított számla ellenértékének kézhezvételét követően Kivitelező átadja Megrendelőknek az építési munkaterületet ( az idevonatkozó 191/2009. (IX. 15.) Korm. rendeletszabályai szerint)

8.4 Szerződő Felek megállapodnak abban, hogy a sikeres műszaki átadás-átvételi eljárást követően 30 napos időtartamra próbaüzemet tartanak. A próbaüzem során tapasztalt és jelentkezett hibákat és hiányosságokat a Vállalkozó köteles – jótállása keretében – soron kívül, de legkésőbb azok felmerülésétől számított 5 munkanapon belül elvégezni. A próbaüzem költségeit a Megrendelő viseli.

**9. Minőség, szavatosság:**

9.1. Vállalkozó a vonatkozó magyar építési szabványoknak, a magyar jogszabályoknak és a vonatkozó műszaki előírásoknak megfelelő, legmagasabb minőségi szinthez tartozó teljesítést vállal. Vállalkozó csak olyan anyagokat építhet be és használhat fel, amelyek a nemzeti szabványokban, műszaki előírásokban, műszaki irányelvek­ben szerepelnek vagy rendelkeznek alkalmazási engedéllyel, melynek igazolt bizonylatai, jelen szerződés részét képezik és a teljesítés során a beépített anyagok/szerkezetek/berendezések beszállításakor ellenőrzésre kerülnek a szállítólevelek, gyártói megfelelőségi nyilatkozatok, tervezési/kivitelezési segédletek, műszaki adatlapok stb. alapján a műszaki ellenőr által.

9.2. Minden anyagnak, előre gyártott elemnek, készterméknek és elvégzett munkának, amelyet Vállalkozónak kell beszereznie vagy elkészítenie: a.) igazoltan a szabványban előírt minőségűnek kell lennie, b.) a minősítéshez szükséges minőségi tanúsítványok bizonylataittartalmaznia kell.

9.3. Vállalkozónak a 9.2. pont teljesítéséhez – amennyiben az szükséges - minőségtanúsítási joggal rendelkező laboratóriumot kell igénybe vennie saját költségén.

9.4. Vállalkozó vállalja, hogy a jelen szerződés megkötésétől számítottan a közbeszerzési eljárás során vállalt és a Megrendelő által előírt építőipari felelősségbiztosítását a jelen szerződés időbeli hatálya alatt folyamatosan fenntartja.

**10. Záró rendelkezések**

10.1. A szerződés módosítása csak írásban, mindkét fél közös megegyezésével történhet a Kbt. vonatkozó szabályainak megfelelően

10.2. Ha a jelen szerződés egyes kikötései érvénytelenek, vagy érvénytelennek minősülnének, ezen érvénytelenség nem érinti a szerződés egészét. A szerződés érvénytelenséggel nem érintett rendelkezései érvényben maradnak és kikényszeríthetők, az érvénytelen rendelkezés helyett a rendelkezéshez legközelebb álló hatályos, a Szerződő Felek közötti jogviszonyra vonatkozó szabályt kell alkalmazni, kivéve, ha az érvénytelen vagy annak minősített rendelkezések nélkül a szerződést Szerződő Felek egyáltalán nem kötötték volna meg.

**11. Jogviták eldöntése:**

Ezen szerződésben nem szabályozott kérdések tekintetében a 2013. évi V. törvény (Ptk.) és a 2015. évi CXLIII. törvény (Kbt.) és annak végrehajtási rendeleteinek szabályai az irányadók. A szerződő Felek jogvita esetén a bíróság illetékességét a Pp. általános szabályai szerint állapítják meg.

Jelen szerződés a közbeszerzésekről szóló 2015. évi CXLIII. törvény hatálya alá tartozik.

A Szerződő Felek jelen szerződést – amely 10 számozott oldalból áll 4 eredeti példányban készült - elolvasás és értelmezés után, mint akaratukkal mindenben megegyezőt jóváhagyólag aláírták. Jelen szerződés a minden Fél által történő aláírása napján lép hatályba.

Budapest 2018. …….. Budapest 2018. ……..

|  |  |  |
| --- | --- | --- |
| Megrendelő |  | Vállalkozó |

1. Megállapította: 475/2017. (XII. 28.) Korm. rendelet 62. §. Hatályos: 2018. I. 1-től. [↑](#footnote-ref-1)
2. Megállapította: 475/2017. (XII. 28.) Korm. rendelet 62. §. Hatályos: 2018. I. 1-től. [↑](#footnote-ref-2)
3. Megállapította: 475/2017. (XII. 28.) Korm. rendelet 62. §. Hatályos: 2018. I. 1-től. [↑](#footnote-ref-3)